**Ministru kabineta noteikumu projekta**

**“Atkritumu apsaimniekošanas valsts un reģionālo plānu un atkritumu rašanās novēršanas valsts programmas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts “Atkritumu apsaimniekošanas valsts un reģionālo plānu un atkritumu rašanās novēršanas valsts programmas noteikumi” (turpmāk – noteikumu projekts) nosaka atkritumu apsaimniekošanas valsts plāna un atkritumu apsaimniekošanas reģionālo plānu saturu un atkritumu rašanās novēršanas valsts programmas saturu, kā arī atkritumu apsaimniekošanas plānu un programmas saskaņošanas un sabiedriskās apspriešanas, ieviešanas, novērtēšanas un pārskatīšanas kārtību. Noteikumu projekts stāsies spēkā Oficiālo publikāciju un tiesiskās informācijas likuma 7. panta trešajā daļā noteiktajā kārtībā, izņemot noteikumu projekta 15. punktu, kas stāsies spēkā 2023. gada 1. janvārī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir sagatavots saskaņā ar Atkritumu apsaimniekošanas likuma 9. panta ceturto un piekto daļu, 11. panta otro un trešo daļu un Attīstības plānošanas sistēmas likuma 11. panta piekto daļu. |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | **Pašreizējā situācija:**Ministru kabineta 2011. gada 12. jūlija noteikumi Nr. 564 “Noteikumi par atkritumu apsaimniekošanas valsts un reģionālajiem plāniem un atkritumu rašanās novēršanas valsts programmu” (turpmāk – MK noteikumi Nr. 564) nosaka atkritumu apsaimniekošanas valsts plāna un atkritumu apsaimniekošanas reģionālo plānu (turpmāk – atkritumu apsaimniekošanas plāni) saturu, atkritumu rašanās novēršanas valsts programmas (turpmāk – programma) saturu; atkritumu apsaimniekošanas plānu un programmas saskaņošanas un sabiedriskās apspriešanas, ieviešanas, novērtēšanas un pārskatīšanas kārtību; atkritumu rašanās novēršanas kvalitatīvos un kvantitatīvos indikatorus. Laika posmā no 2013. līdz 2020. gadam ir izstrādāts un apstiprināts Atkritumu apsaimniekošanas valsts plāns 2013.-2020.gadam[[1]](#footnote-1), kā arī apstiprināti četri reģionālie atkritumu apsaimniekošanas plāni – “Ziemeļvidzemes reģionālais atkritumu apsaimniekošanas plāns 2014.-2020. gadam”[[2]](#footnote-2), “Zemgales reģionālais atkritumu apsaimniekošanas plāns 2014.-2020. gadam”[[3]](#footnote-3), “Liepājas reģionālais atkritumu apsaimniekošanas plāns 2014.-2020. gadam”[[4]](#footnote-4) un “Vidusdaugavas reģionālais atkritumu apsaimniekošanas plāns 2015.-2020.gadam”[[5]](#footnote-5). 2021.gada janvārī ir apstiprināts Atkritumu apsaimniekošanas valsts plāns 2021.-2028. gadam (Ministru kabineta 2021. gada 22. janvāra rīkojums Nr. 45 “Par atkritumu apsaimniekošanas valsts plānu 2021. – 2028. gadam ”).MK noteikumos Nr. 546 ir pārņemtas Eiropas Parlamenta un Padomes 2008. gada 19. novembra Direktīvas 2008/98/EK par atkritumiem un par dažu direktīvu atcelšanu (turpmāk – Direktīva 2008/98/EK) prasības. Latvijas normatīvajos aktos ir nepieciešams pārņemt Eiropas Parlamenta un Padomes 2018. gada 30. maija Direktīvas 2018/851/ES, ar ko groza Direktīvu 2008/98 par atkritumiem (turpmāk – Direktīva 2018/851/ES) prasības. Saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (140. punktu grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. Šādā gadījumā sagatavo jaunu noteikumu projektu. Attiecīgi, ņemot vērā, ka noteikumu projekta normu apjoms pārsniedz pusi no spēkā esošo MK noteikumu Nr. 564 normu apjoma, ir sagatavots jauns Ministru kabineta noteikumu projekts.**Tiesiskā regulējuma mērķis un būtība:** Noteikumu projekta mērķis ir arī transponēt direktīvas 2018/851/ES[[6]](#footnote-6) prasības un nodrošināt reģionālo atkritumu apsaimniekošanas plānu izstrādi atbilstoši Atkritumu apsaimniekošanas likumā noteiktajam termiņam.Noteikumu projektā:1) noteiktas prasības atkritumu apsaimniekošanas valsts plānā iekļaujamai informācijai, tajā skaitā atkritumu rašanās novēršanas mērķiem: Direktīvā 2018/851/ES ir noteikti ambiciozi mērķi sadzīves atkritumu pārstrādei, tāpēc ir nepieciešams plānot atkritumu apsaimniekošanas darbības un tām nepieciešamās investīcijas reģionālā līmenī. Dalībvalstīm ir jāplāno atkritumu rašanās novēšanas pasākumi, lai nodrošinātu Apvienoto Nāciju Organizācijas (turpmāk – ANO) Ilgtspējīgas attīstības mērķu izpildi – līdz 2030. gadam par 50 % samazināt pārtikas izšķērdēšanu pasaules mērogā uz vienu iedzīvotāju mazumtirdzniecības un patēriņa līmenī un samazināt pārtikas zudumus visās ražošanas un piegādes ķēdēs līdz 2030. gadam. Dalībvalstu veiktajiem atkritumu rašanās novēršanas pasākumiem arī jāveicina ANO Ilgtspējīgas attīstības mērķa - novērst vai ievērojami samazināt visu veidu piesārņojumu jūrā izpildi. Atbilstoši Direktīvai 2008/98/EK, Padomes 1999. gada 26. aprīļa direktīvai 1999/31/EK par atkritumu poligoniem (turpmāk – Direktīva 1999/31/EK), Eiropas Parlamenta un Padomes 1994. gada 20. decembra Direktīvai 94/62/EK par iepakojumu un izlietoto iepakojumu (turpmāk – Direktīva 94/62/EK), Eiropas Parlamenta un Padomes 2000. gada 18. septembra Direktīvai 2000/53/EK par nolietotiem transportlīdzekļiem (turpmāk – Direktīva 2000/53/EK), Eiropas Parlamenta un Padomes 2012. gada 4. jūlija Direktīvai 2012/19/ES par elektrisko un elektronisko iekārtu atkritumiem (turpmāk – Direktīva 2012/19/ES), Eiropas Parlamenta un Padomes 2006. gada 6. septembra direktīvai 2006/66/EK par baterijām un akumulatoriem, un bateriju un akumulatoru atkritumiem un ar ko atceļ Direktīvu 91/157/EEK (turpmāk – direktīva 2006/66/EK) un Eiropas Parlamenta un Padomes 2019. gada 5. jūnija direktīva 2019/904/ES par konkrētu plastmasas izstrādājumu ietekmes uz vidi samazināšanu (turpmāk – direktīva 2019/904/ES), dalībvalstīm ir jāveic pasākumi, lai nodrošinātu attiecīgajās direktīvās noteikto kvalitatīvo un kvantitatīvo mērķrādītāju izpildi. Tāpēc Atkritumu apsaimniekošanas valsts plānā ir ietverti šādi kvalitatīvie un kvantitatīvie mērķrādītāji: [[7]](#footnote-7):1.1. Mērķis: līdz 2023. gada 1. janvārim izveidota dalītas savākšanas sistēma tekstilmateriāliem;1.2. Mērķis: līdz 2025. gadam atkārtotai izmantošanai sagatavoto un pārstrādāto sadzīves atkritumu apjomu palielināts vismaz līdz 55 % pēc masas; 1.3. Mērķis: nodrošināta virzība uz mērķi, ka līdz 2030. gadam atkārtotai izmantošanai sagatavoto un pārstrādāto sadzīves atkritumu apjoms tiek palielināts vismaz līdz 60 % pēc masas; 1.4. Mērķis: līdz 2025. gada 1. janvārim izveidota dalītas savākšanas sistēma sadzīves bīstamajiem atkritumiem;1.5.Mērķis: līdz 2023. gada 31. decembrim nodrošināts, ka bioloģiskie atkritumi ir vai nu pārstrādāti rašanās vietā, vai dalīti savākti un nodoti pārstrādei;1.6. Mērķis: vismaz 70 % pēc svara nebīstamo būvgružu un ēku nojaukšanas atkritumi, sagatavoti atkārtotai izmantošanai, pārstrādei un citai materiāla reģenerācijai, tostarp aizbēršanai;2.1. Mērķis: nodrošināta virzība uz mērķi līdz 2035. gadam nodrošināt, ka poligonos apglabāto sadzīves atkritumu īpatsvars ir samazinājies līdz 10 % no kopējā radīto sadzīves atkritumu daudzuma (pēc svara);3.1. Mērķis: līdz 2025.gada 31. decembrim tiek pārstrādāti 65% no izlietotā iepakojuma gadā un tiek sasniegti normatīvajos aktos noteiktie minimālie pārstrādes mērķi konkrētām atkritumu plūsmām;3.2. Mērķis: nodrošināta virzība uz mērķi, ka līdz 2030. gada 31. decembrim tiek pārstrādāti 70% no izlietotā iepakojuma gadā un tiek sasniegti normatīvajos aktos noteiktie minimālie pārstrādes mērķi;4.1. Mērķis: nolietoto transportlīdzekļu (turpmāk – NTL) savākšanas apmērs ir ne mazāk kā 50 % no attiecīgajā gadā realizēto transportlīdzekļu skaita;4.2. Mērķis: visu savākto NTL sastāvdaļu un materiālu atkārtota izmantošana un pārstrāde notiek vismaz 85 % apmērā no NTL vidējās pašmasas;4.3. Mērķis: savākto NTL sastāvdaļu un materiālu atkārtota izmantošana un reģenerācija notiek vismaz 95 % apmērā no nolietotu transportlīdzekļu vidējās pašmasas;5.1. Mērķis: līdz 2021. gada 13. augustam ir palielināts elektrisko un elektronisko iekārtu atkritumu (turpmāk – EEIA) savākšanas apjoms līdz 40-45 % gadā, no to elektrisko un elektronisko iekārtu (turpmāk – EEI) vidējā svara, kuras ir laistas Latvijas tirgū trīs iepriekšējos gados;5.2. Mērķis: no 2021. gada 14. augusta ir palielināts EEIA atkritumu savākšanas apjoms līdz 65 % no to EEI vidējā svara, kuras ir laistas Latvijas tirgū trīs iepriekšējos gados;5.3. Mērķis: EEIA reģenerācija un pārstrāde notiek atbilstoši normatīvo aktu prasībām;6.1. Mērķis: tiek savākti 45 % no iepriekšējos trīs gados tirgū laistā pārnēsājamo bateriju un akumulatoru vidējā svara[[8]](#footnote-8); 7.1. Mērķis: līdz 2025. gadam nodrošināta dalīta izlietotā vienreiz lietojamā plastmasas dzērienu iepakojuma savākšana 77 % no attiecīgajā gadā tirgū laisto dzērienu attiecīgā iepakojuma apjoma pēc masas;7.2. Mērķis: līdz 2029. gadam nodrošināta dalīta izlietotā vienreiz lietojamā plastmasas dzērienu iepakojuma savākšana 90 % no attiecīgajā gadā tirgū laisto dzērienu attiecīgā iepakojuma apjoma pēc masas.Atbilstoši Direktīvas 2008/98/EK 28. panta 3. punktam atkritumu apsaimniekošanas plānos ir jāsniedz informācija par pašreizējām svarīgākajām apglabāšanas un reģenerācijas iekārtām, tostarp jebkādi īpaši ar atkritumeļļām, bīstamiem atkritumiem, atkritumiem, kas satur ievērojamu daudzumu kritiski svarīgo izejvielu, vai atkritumu plūsmām saistīti pasākumi, uz ko attiecas konkrēti Savienības tiesību akti. Tāpēc atkritumu apsaimniekošanas valsts plānā un atkritumu apsaimniekošanas reģionālajos plānos ir jāsniedz informācija par sadzīves atkritumiem, tai skaitā bioloģiski noārdāmiem atkritumiem, bīstamiem atkritumiem, naftas produktu atkritumiem, bateriju un akumulatoru atkritumiem, elektrisko un elektronisko iekārtu atkritumiem, nolietotiem transportlīdzekļiem, polihlorētos bifenilus un polihlorētos terfenilus saturošiem atkritumiem, būvniecības un būvju nojaukšanas atkritumi, tai skaitā azbestu saturoši būvniecības un būvju nojaukšanas atkritumiem, kā arī atkritumi, kas satur ievērojamu daudzumu kritiski svarīgo izejvielu, ietverot informāciju par šo atkritumu radītajiem apjomiem, kā arī atkritumu savākšanas risinājumiem, sagatavošanas atkārtotai izmantošanai, pārstrādes, reģenerācijas un apglabāšanas iekārtām, to jaudu un izvietojumu, kā arī informāciju par šo atkritumu pārvadājumiem uz citām valstīm vai atkritumu apsaimniekošanas reģioniem. Noteikumu projekts paredz, ka atkritumu apsaimniekošanas plānos ir jāietver pasākumi, kas attiecas uz atkritumiem, kas satur ievērojamu daudzumu kritisko izejvielu. Atbilstoši Eiropas Komisijas 2017. gada 13. septembra paziņojumam[[9]](#footnote-9) Eiropas Savienībā par kritiski svarīgām ir atzītas 27 izejvielas, kuru Eiropā ir ļoti maz – antimonu, barītu, beriliju, bismutu, borātu, kobaltu, koksa ogles, fluoršpatu, galliju, germāniju, hafniju, hēliju, indiju, magniju, dabisko grafītu, dabisko kaučuku, niobiju, fosfāta iežus, fosforu, skandiju, silīciju, platīna grupas metālus, smagos un vieglos retzemju metālus, tantalu un volframu. Kritisko izejvielu loma īpaši uzsvērta Eiropas Industriālajā stratēģijā, kuru Eiropas komisija publiskoja 2020. gada 10. martā[[10]](#footnote-10). Tomēr jāatzīmē, ka Eiropas Savienības normatīvajos aktos un politikas plānošanas dokumentos nav noteikts, kādas daudzums kritiski svarīgo izejvielu ir uzskatāms par būtisku. Galvenokārt šādas izejvielas ir izmantotas transportlīdzekļu, elektrisko un elektronisko iekārtu un bateriju izgatavošanā[[11]](#footnote-11). Atbilstoši spēkā esošajiem normatīvajiem aktiem par nolietoto transportlīdzekļu un elektrisko un elektronisko iekārtu atkritumu apsaimniekošanas jomā veicot nolietoto transportlīdzekļu un elektrisko un elektronisko iekārtu atkritumu uzglabāšanu un izjaukšanu, ir jānodrošina tādu sastāvdaļu atdalīšana, kuras satur kritiskās izejvielas. Attiecīgi pasākumi ir iekļauti Atkritumu apsaimniekošanas valsts plānā 2021.-2028. gadam. Lai nodrošinātu, ka tiek iegūti vienkāršāk izprotami un salīdzināmi dati, informācijā par apsaimniekotajiem atkritumiem ir jāietver informācija par radīto atkritumu daudzumu uz vienu iedzīvotāju attiecīgajā kalendārajā gadā. Informācijas iegūšanai par iedzīvotāju skaitu izmanto Centrālās statistikas pārvaldes apkopojumus. 2) noteiktas prasības atkritumu apsaimniekošanas reģionālajos plānos iekļaujamai informācijai; Lai nodrošinātu, ka tiek iegūti vienkāršāk izprotami un salīdzināmi dati, informācijā par apsaimniekotajiem atkritumiem ir jāietver informācija par radīto sadzīves atkritumu, tajā skaitā, bioloģiski noārdāmo atkritumu daudzumu uz vienu iedzīvotāju attiecīgajā kalendārajā gadā. Informācijas iegūšanai par iedzīvotāju skaitu izmanto Centrālās statistikas pārvaldes apkopojumus.3) noteiktas prasības apsaimniekošanas plānos ietvert pasākumus visa veida piegružojuma savākšanai, novēršanai un mazināšanai atbilstoši normatīvajiem aktiem par jūras vides aizsardzību un pārvaldību, un normatīvajiem aktiem par ūdens apsaimniekošanu:4) noteiktas prasības atkritumu rašanās novēršanas programmas saturam un ietveramai informācijai par atkritumu rašanās novēršanas pasākumiem:Noteikumu projekts paredz, ka atkritumu rašanās novēršanas programmā ietver arī informāciju, kas minēta noteikumu projekta 1. pielikumā, kur kā viens no pasākumiem, kuru mērķis ir saraut saikni starp ekonomisko izaugsmi un ar atkritumu radīšanu saistīto ietekmi uz vidi ir norādīts, ka programmā nepieciešams ietvert aprakstu par vides un atkritumu rašanās novēršanas kritēriju ietveršanu valsts un pašvaldību iestāžu un komersantu veikto iepirkumu dokumentācijā saskaņā ar zaļā publiskā iepirkuma nacionālajiem un Eiropas Savienības ieteikumiem (15. punkts). Atkritumu apsaimniekošanas valsts plāna 2021.-2028. gadam 9. nodaļā ir sniegts atkritumu rašanās novēršanas pasākumu apraksts, tajā skaitā par zaļā publiskā iepirkuma attīstību Latvijā, savukārt Atkritumu apsaimniekošanas valsts plāna 2021.-2028. gadam 9.6. tabulā ir sniegts izvērtējums par atkritumu rašanās pasākumu piemēru un citu attiecīgo pasākumu lietderību, atzīmējot, ka zaļais publiskais iepirkums Latvijā ir lietderīgs atkritumu rašanās novēršanas pasākums.5) noteiktas prasības pārtikas atkritumu rašanās novēršanas programmas saturam;6) noteikti termiņi, kādos Vides aizsardzības un reģionālās attīstības ministrija (turpmāk – VARAM) izvērtē atkritumu apsaimniekošanas plānu un programmas, tai skaitā pārtikas atkritumu rašanās novēršanas programmas, ieviešanu;7) ietverti pasākumi, kuri veicina atkritumu apsaimniekošanas darbību piemērošanu prioritārā secībā:Direktīvas 2008/98/EK 9. panta 1. punkts noteic, ka dalībvalstīm ir jāveic šā punkta apakšpunktos minētie atkritumu rašanās novēršanas pasākumi, kuri saskaņā ar Direktīvas 2008/98/EK 29. panta 1. punktu ir jāietver atkritumu rašanās novēršanas programmā. Attiecīgi Atkritumu apsaimniekošanas valsts plāna 2021.-2028. gadam 9. nodaļā ir iekļauta Atkritumu rašanās novēršanas valsts programma, kurā ir aprakstīti Latvijā pašreiz veiktie atkritumu rašanās novēršanas pasākumi, kā arī iezīmēti attiecīgajā plānošanas periodā veicamie pasākumi, to rezultatīvie rādītāji, atbildīgās un līdzatbildīgās institūcijas, kā arī pasākumu izpildes termiņi. Atkritumu apsaimniekošanas valsts plāna 2021.-2028. gadam 10. nodaļā ir ietverta Pārtikas atkritumu rašanās novēršanas programma, 11. nodaļā – Izlietotā iepakojuma rašanās novēršanas programma, bet 12. nodaļā – Preču otrreizējās izmantošanas un labošanas pakalpojumu attīstības programma. Direktīvas 2008/98/EK 29. panta 2. punkts paredz, ka, izstrādājot šādas programmas, dalībvalstis attiecīgā gadījumā apraksta direktīvas 2008/98/EK IVa pielikumā (Ekonomikas instrumentu un citu pasākumu piemēri, lai sniegtu stimulus atkritumu apsaimniekošanas hierarhijas piemērošanai, kā minēts [direktīvas 2008/98/EK] 4. panta 3. punktā) uzskaitīto instrumentu un pasākumu ieguldījumu atkritumu rašanās novēršanā un izvērtē IV pielikumā (Direktīvas [2008/98/EK] 29. pantā minētie atkritumu rašanās novēršanas piemēri) minēto pasākumu piemēru vai citu attiecīgu pasākumu lietderību. Tādejādi Atkritumu rašanās novēršanas programmās ir jāietver gan apraksts par esošajiem atkritumu rašanās novēršanas pasākumiem, gan izvērtējums par Direktīvas 2008/98/EK IV pielikumā minēti pasākumu lietderību.  Noteikumu projekta 2. pielikumā **“**Pasākumi, kas veicina atkritumu apsaimniekošanas darbību piemērošanu prioritārā secībā” 2. un 9. punktāir ietverti pasākumi **“**Nodokļu politikas stimuli produktu, tai skaitā pārtikas, ziedošanai” un “Nodokļu politikas pasākumu vai citu līdzekļu izmantošana, lai veicinātu produktu un materiālu, kas ir sagatavoti atkārtotai izmantošanai vai pārstrādāti, izmantošanu.” Šie pasākumi detāli aprakstīti Atkritumu apsaimniekošanas valsts plāna 2021.-2028. gadam 9.3.3. apakšnodaļā “Ekonomiskie stimuli produktu ziedošanai”, kur raksturots spēkā esošais regulējums attiecībā uz uzņēmumu ieņēmuma nodokļa atvieglojumiem ziedošanai, kā arī 9.3.8. apakšnodaļā “Fiskālo pasākumu vai citu līdzekļu izmantošana, lai veicinātu produktu un materiālu, kas ir sagatavoti atkārtotai izmantošanai vai pārstrādāti, izmantošanu”. Savukārt Atkritumu apsaimniekošanas valsts plāna 2021.-2028. gadam 9.3. tabulā ir raksturoti attiecīgajā plānošanas periodā veicamie pasākumi atkritumu rašanās novēršanai dažādām atkritumu plūsmām, būtiskāko uzsvaru liekot uz dabas resursu nodokļa sistēmas pilnveidošanu. Noteikumu projekta2. pielikums nosaka pasākumus, kas veicina atkritumu apsaimniekošanas darbību piemērošanu prioritārā secībā. Atbilstoši noteikumu projekta 12. punkts noteic, ka atkritumu apsaimniekošanas plānu (tai skaitā atkritumu rašanās novēršanas valsts programmu) ievieš, īstenojot attiecīgajā plānā (tai skaitā atkritumu programmā) noteiktos pasākumus. Savukārt noteikumu projekta 13. punkts paredz, ka VARAM atkritumu apsaimniekošanas plānu un atkritumu rašanās novēršanas valsts programmas ieviešanu novērtē ne retāk kā reizi četros gados. VARAM par novērtēšanas rezultātiem sagatavo informatīvo ziņojumu un, ja nepieciešams, grozījumus atkritumu apsaimniekošanas valsts plānā vai atkritumu rašanās novēršanas valsts programmā. Atkritumu apsaimniekošanas valsts plāna 9., 10., 11. un 12. nodaļā ir ietverti pasākumi, kuri jāveic dažādās atkritumu rašanās novēršanas jomās. Saskaņā ar Ministru kabineta 2021. gada 22. janvāra rīkojuma Nr. 45 “Par Atkritumu apsaimniekošanas valsts plānu 2021.-2028. gadam” 4. punktu VARAM ir regulāri jāiesniedz ziņojumi Ministru kabinetā par Atkritumu apsaimniekošanas valsts plāna 2021.-2028. gadam izpildi.Noteikumu projekta 2. pielikuma 1. punkts noteic, ka viens no pasākumiem, kuru mērķis ir saraut saikni starp ekonomisko izaugsmi un ar atkritumu radīšanu saistīto ietekmi uz vidi, ir maksa par atkritumu apsaimniekošanu un ierobežojumi attiecībā uz atkritumu apglabāšanu atkritumu poligonos un atkritumu sadedzināšanu, lai veicinātu atkritumu rašanās novēršanu un pārstrādi, vienlaikus nodrošinot, ka atkritumu apglabāšana atkritumu poligonos ir vismazāk vēlamais atkritumu apsaimniekošanas veids. VARAM paskaidro, ka minētās prasības attiecas uz maksu par atkritumu sadedzināšanu kā atkritumu apglabāšanas darbību atbilstoši Ministru kabineta 2011. gada 26. aprīļa noteikumu Nr. 319 “Noteikumi par atkritumu reģenerācijas un apglabāšanas veidiem” 2. pielikuma 10. punktam (D10 - Sadedzināšana uz sauszemes). Noteikumu projekta 1. pielikuma 15. punkts noteic, ka viens no pasākumiem, kuru mērķis ir saraut saikni starp ekonomisko izaugsmi un ar atkritumu radīšanu saistīto ietekmi uz vidi, ir vides un atkritumu rašanās novēršanas kritēriju ietveršana valsts un pašvaldību iestāžu un komersantu veikto iepirkumu dokumentācijā saskaņā ar Zaļā iepirkuma nacionālajiem un Eiropas Savienības normatīvajiem aktiem.Zaļais publiskais iepirkums (turpmāk – ZPI) ir viens no ES vides, klimata un enerģijas politikas prioritārajiem instrumentiem, un vides nosacījumu iekļaušana iepirkumu specifikācijās kļūst prioritārs uzdevums arī Latvijā. ZPI normatīvo ietvaru kopš 2004. gada veido divas publiskā iepirkuma direktīvas[[12]](#footnote-12),[[13]](#footnote-13), kas paredz vides nosacījumu iekļaušanu iepirkuma procedūrās, ja iepirkums pārsniedz noteiktu robežlielumu (slieksni). No 2017. gada 1. jūlija ir spēkā Ministru kabineta 2017. gada 20. jūnija noteikumi Nr. 353 “Prasības zaļajam publiskajam iepirkumam un to piemērošanas kārtība”. Šo noteikumu 1. pielikumā noteiktas septiņas obligātās preču un pakalpojumu grupas (biroja papīrs, drukas iekārtas, datortehnika un informācijas un komunikācijas tehnoloģiju infrastruktūra, pārtika un ēdināšanas pakalpojumi, tīrīšanas līdzekļi un pakalpojumi, iekštelpu apgaismojums, ielu apgaismojums un satiksmes signāli), kurām ZPI ir jāpiemēro obligāti. Savukārt minēto noteikumu 2. pielikumā ir definēti ZPI kritēriji 15 preču un pakalpojumu grupām, bet 3. pielikumā - metodika aprites cikla izmaksu aprēķinam enerģiju patērējošām precēm. Eiropas Komisija kopā ar dalībvalstīm ir izstrādājusi konkrētus piemērus vides aizsardzības kritērijiem publiskajos iepirkumos. ES zaļā publiskā iepirkuma kritēriji ir paredzēti, lai palīdzētu publiskajām iestādēm iepirkt ražojumus, pakalpojumus un būvdarbus ar samazinātu ietekmi uz vidi. Kritēriju kopa pastāvīgi tiek papildināta un pārskatīta.[[14]](#footnote-14)Direktīvas 2018/851/ES 9. panta 1. punkta j) apakšpunkts paredz, ka dalībvalstis veic atkritumu rašanās novēršanas pasākumus, ar kuriem tiek veicināta bīstamo vielu satura samazināšana materiālos un produktos, neskarot Savienības līmenī noteiktās saskaņotās juridiskās prasības attiecībā uz šiem materiāliem un produktiem, un tiek nodrošināts, ka jebkurš izstrādājuma piegādātājs, kā definēts Eiropas Parlamenta un Padomes 2006. gada 18. decembra Regulas Nr. 1907/2006/EK *kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK* 3. panta 33. punktā, sniedz informāciju Eiropas Ķimikāliju aģentūrai saskaņā ar direktīvas 2008/98/EK 33. panta 1. punktu no 2021. gada 5. janvāra. Minētās prasības ir pārņemtas arī ar Ķīmisko vielu likuma 9. panta devīto daļu.8) noteikti termiņi atkritumu apsaimniekošanas reģionālajiem plānu izstrādei; Atkritumu apsaimniekošanas likuma[[15]](#footnote-15) 10. panta otrā daļa un Pārejas noteikumu 49. punkts paredz, ka pašvaldībām ir jānodrošina reģionālo atkritumu apsaimniekošanas plānu izstrāde līdz 2022. gada 1. janvārim uz termiņu līdz 2027. gada 30. decembrim. Administratīvi teritoriālās reformas ietvaros tika pieņemts Administratīvo teritoriju un apdzīvoto vietu likums, kura 14. pants paredz, ka valsts un pašvaldību kopīgu funkciju realizēšanai tiek izveidoti Kurzemes, Zemgales, Rīgas, Vidzemes un Latgales administratīvie reģioni, kuru statusu un darbības nosacījumus regulē atsevišķs likums. Savukārt Administratīvo teritoriju un apdzīvoto vietu likuma 23. pants paredz, ka Ministru kabinets līdz 2021. gada 1. janvārim izstrādā likumprojektu par administratīvo reģionu izveidi Vidzemē, Latgalē, Kurzemē, Zemgalē un Rīgas reģionā valsts un pašvaldību kopīgu funkciju realizēšanai.Vienlaikus Atkritumu apsaimniekošanas likuma 10. panta otrā daļa noteic, ka atkritumu apsaimniekošanas reģionā ietilpstošās pašvaldības izstrādā atkritumu apsaimniekošanas reģionālo plānu. Līdz ar to reģionālo atkritumu apsaimniekošanas plānu izstrāde pieprasa pašvaldībām veidot papildus savstarpējās sadarbības formātu, un katrs atsevišķais reģionālais atkritumu apsaimniekošanas plāns būs saistošs vienlaikus vairākiem administratīvajiem reģioniem. Ņemot vērā šo situāciju, pašvaldības varētu deleģēt reģionālo atkritumu apsaimniekošanas plānu izstrādi attiecīgajam administratīvajam reģionam. Jāņem vērā, ka saskaņā ar Atkritumu apsaimniekošanas likuma Pārejas noteikumu 49. punktu, atkritumu apsaimniekošanas reģionos ietilpstošās pašvaldības līdz 2022. gada 30. decembrim izstrādā un apstiprina atkritumu apsaimniekošanas reģionālos plānus vai atkritumu apsaimniekošanas plānu pašvaldības administratīvajai teritorijai, ja pašvaldība nepiekrīt apstiprināt atkritumu apsaimniekošanas reģionālo plānu, laikposmam līdz 2027. gada 30. decembrim. Ministru kabineta 2021. gada 22. janvāra rīkojuma Nr. 45 “Par Atkritumu apsaimniekošanas valsts plāna 2021.-2028.gadam 3. punktā noteikts, ka tiek atbalstīta VARAM ierosinātā sadzīves atkritumu apsaimniekošanas reģionu reforma pāriet no 10 atkritumu apsaimniekošanas reģioniem uz pieciem atkritumu apsaimniekošanas reģioniem. Tādejādi pašvaldības izstrādās reģionālos atkritumu apsaimniekošanas plānus laika posmam no 2023.līdz 2027.gadam. Lai nodrošinātu valsts un reģionālo atkritumu apsaimniekošanas plānu izstrādi vienādam laika posmam, ir paredzēts, ka no 2023.gada reģionālie atkritumu apsaimniekošanas plāni būs jāizstrādā septiņus gadus ilgam laika posmam. Atkritumu apsaimniekošanas valsts plāna 2021.-2028. gadam 4.5. apakšnodaļā ir ietverti priekšlikumi atkritumu apsaimniekošanas reģionu robežu pārskatīšanai un reģionālās pieejas turpmāka attīstībai. Turklāt ir nepieciešams nodrošināt noteikumu projektā noteiktā reģionālā atkritumu apsaimniekošanas plāna termiņa atbilstību Atkritumu apsaimniekošanas likuma Pārejas noteikumu 49. punktā minētajam termiņam, paredzot, ka atkritumu apsaimniekošanas reģionālie plāni pēc 2023. gada tiks izstrādāti septiņus gadus ilgam laika periodam. Vienlaikus, ņemot vērā minēto, ir nepieciešams arī paredzēt, ka VARAM atkritumu apsaimniekošanas plānu un programmas, tai skaitā pārtikas atkritumu rašanās novēršanas programmas, ieviešanu novērtē ne retāk kā reizi četros gados. Savukārt, atkritumu apsaimniekošanas reģionālo plānu apstiprinājušās pašvaldības veic atkritumu apsaimniekošanas reģionālā plāna ieviešanas novērtēšanu ne retāk kā reizi četros gados un, ja nepieciešams, veic grozījumus atkritumu apsaimniekošanas reģionālajā plānā.  |
| 3. | Projekta izstrādē iesaistītās institūcijas un publiskas personas kapitālsabiedrības | VARAM |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | **Tiesiskais regulējums tiešā veidā ietekmēs:*** 119 pašvaldības[[16]](#footnote-16);
* 11 sadzīves atkritumu poligonu operatorus,
* 60 sadzīves atkritumu apsaimniekošanas komersantus, kuri nogādā atkritumu sadzīves atkritumu poligonos;

**Tiesiskais regulējums netiešā veidā ietekmēs visas tautsaimniecības jomas un visus atkritumu radītājus.**  |
| 2. | Tiesiskā regulējuma ietekme uz tautsaimniecību un administratīvo slogu | Nav paredzams, ka noteikumu projekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.Noteikumu projektā ietvertās prasības atkritumu apsaimniekošanas valsts un reģionālajiem plāniem, kā arī atkritumu rašanās novēršanas valsts programmai veicinās šādu Nacionālā attīstības plāna 2021.-2027.gadam uzdevumu un rādītāju izpildi:1. **tiks sekmēta šādu mērķa vērtību izpilde 2027.gadā:**

Mērķa vērtības 2027: - Sadzīves atkritumu pārstrādes līmenis: 60% - Radītais sadzīves atkritumu daudzums uz iedzīvotāju: 450 kg - Radītais bīstamo atkritumu daudzums: 100 tūkst.t.1. **tiks sekmēta šādu uzdevumu izpilde:**

**Daba un vide - "Zaļais kurss":** - Oglekļa mazietilpīga, resursu efektīva un klimatnoturīga attīstība, lai Latvija sasniegtu klimata, enerģētikas, gaisa piesārņojuma samazināšanas, ūdeņu stāvokļa uzlabošanās un atkritumu apsaimniekošanas nacionālos mērķus un nodrošinātu vides kvalitātes saglabāšanu un uzlabošanu un īstenotu drošas un kvalitatīvas, tai skaitā bioloģiskas pārtikas apriti, kā arī dabas resursu ilgtspējīgu izmantošanu. **4. Prioritāte “Kvalitatīva dzīves vide un teritoriju attīstība”** **10. Rīcības virziens “Daba un Vide** ”Nr. 285: Vietējo resursu efektīvāka izmantošana, t.sk. ekodizaina principu piemērošana un aprites ekonomikas ieviešana dažādos tautsaimniecības sektoros, jo īpaši sasniedzot augstāku standartu un inovāciju izmantošanu pārtikas apritē un dzīvnieku veselībā saskaņā ar “vienas veselības” principu, kā arī panākot bezatkritumu ražošanas jomas tautsaimniecībāNr. 287: Atkritumu rašanās un apglabājamo atkritumu samazināšana un atkritumu pārstrādes un reģenerācijas īpatsvara palielināšana, īpaši akcentējot notekūdeņu dūņu apstrādi un bioloģiski noārdāmo atkritumu pārstrādes un to reģenerācijas īpatsvara un jaudas palielinājumuNr. 292: Sabiedrības uzvedības modeļu un paradumu maiņas veicināšana, izpratnes veidošana par vidi un ilgtspējīgu dabas resursu apsaimniekošanu**12. Rīcības virziens “Līdzsvarota reģionālā attīstība”**Nr. 332: Uzņēmējdarbību sekmējošas publiskās infrastruktūras izveide, balstoties uz teritoriju attīstības plānošanas dokumentos noteikto teritoriju specializāciju un aktuālo privāto investoru pieprasījumu, lai motivētu reģionos veidot jaunus produktus un pakalpojumus, paaugstināt produktivitāti, dažādot uzņēmējdarbību, izmantot inovācijas un kompetenču pārneses iespējas un piesaistīt kvalificētu darbaspēku**3. Prioritāte “Uzņēmumu konkurētspēja un materiālā labklājība”**7. Rīcības virziens “Produktivitāte, inovācija un eksports”Nr. 206: Produktivitāti paaugstinošu darbību atbalstīšana privātajā sektorā augsto tehnoloģiju pielietošanai arī ārpus RIS3 nozarēs industrijas transformācijai. Noteikumu projekta prasības neattiecas uz konkurenci.Noteikumu projekta ietekme uz vidi ir vērtējama pozitīvi, tā kā tiek noteiktas prasības, kuras veicina atkritumu apsaimniekošanu atbilstoši normatīvo aktu prasībām, kā politikas plānošanas dokumentos tiek ietverti pasākumi atkritumu rašanās un piegružojuma novēršanai. Noteikumu projekta prasībām nav ietekmes uz veselību.Noteikumu projekta prasības neskar nevalstiskās organizācijas. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | **Direktīva 2008/98/EK (***OV L 312, 22.11.2008., 3./30. lpp.)***Direktīva** 2018/851/ES (*OV L 150, 14.6.2018., 109./140. lpp);* |
| 2. | Citas starptautiskās saistības | Projekts šo jomu neskar. |
| 3. | Cita informācija | Projekts šo jomu neskar |

|  |
| --- |
| 1. tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | **Direktīva** **2008/98/EK** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. Sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 28. panta 1 .punkts. | 1. punkts | Pārņemts pilnībā.  | Netiek noteiktas stingrākas prasības. |
| 28. panta 2. punkts | 2. punkts, 3. punkts | Pārņemts pilnībā.  | Netiek noteiktas stingrākas prasības. |
| 28. panta 3. punkta a) apakšpunkts | 2.2., 2.4., 2.14., 3.4., 3.5. apakšpunkts | Pārņemts pilnībā.  | Netiek noteiktas stingrākas prasības. |
| 28. panta 3. punkta d) apakšpunkts | 2.7., 3.8. apakšpunkts | Pārņemts pilnībā.  | Netiek noteiktas stingrākas prasības. |
| 28. panta 3. punkta e) apakšpunkts | 2.9., 2.15., 3.11. apakšpunkts | Pārņemts pilnībā.  | Netiek noteiktas stingrākas prasības. |
| 28. panta 4. punkta a) apakšpunkts | 2.2.1., 2.11., 3.9. apakšpunkts | Pārņemts pilnībā.  | Netiek noteiktas stingrākas prasības. |
| 28. panta 4. punkta b) apakšpunkts | 2.5., 3.6. apakšpunkts | Pārņemts pilnībā.  | Netiek noteiktas stingrākas prasības. |
| 28. panta 4. punkta c) apakšpunkts | 2.12.apakšpunkts | Pārņemts pilnībā.  | Netiek noteiktas stingrākas prasības. |
| 28. panta 4. punkta d) apakšpunkts | 2.6., 3.7. apakšpunkts | Pārņemts pilnībā.  | Netiek noteiktas stingrākas prasības. |
| 28. panta 5. punkts | 4.1., 4.2. apakšpunkts  | Pārņemts pilnībā.  | Netiek noteiktas stingrākas prasības. |
| 29. panta 2. punkta otrā daļa | 6.1., 6.2., 6.4., 1. pielikums | Pārņemts pilnībā.  | Netiek noteiktas stingrākas prasības. |
| 30. panta 1. punkts | 13., 14. punkts | Pārņemts pilnībā.  | Netiek noteiktas stingrākas prasības. |
| 31. pants | 10., 11. punkts | Pārņemts pilnībā.  | Netiek noteiktas stingrākas prasības. |
| 32. pants | 17. punkts | Pārņemts pilnībā.  | Netiek noteiktas stingrākas prasības. |
| Attiecīgā ES tiesību akta datums, numurs un nosaukums | **Direktīva** **2018/851/ES** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. Sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta 10. punkts (Direktīvas 2008/98/EK 9. panta 1. punkts) | 6.3. apakšpunkts | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta a) apakšpunkts) | 6.3.1. apakšpunkts | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta b) apakšpunkts) | 6.3.2. apakšpunkts  | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta c) apakšpunkts) | 6.3.3. apakšpunkts  | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta d) apakšpunkts) | 6.3.4. apakšpunkts  | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta e) apakšpunkts) | 6.3.5. apakšpunkts  | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta f) apakšpunkts) | 6.3.6. apakšpunkts  | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta g) apakšpunkts) | 6.3.7. apakšpunkts  | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta h) apakšpunkts) | 6.3.8. apakšpunkts  | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta i) apakšpunkts) | 6.3.9. apakšpunkts, Ķīmisko vielu likuma 9. panta devītā daļa  | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta j) apakšpunkts) | 6.3.10. apakšpunkts  | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta k) apakšpunkts) | 6.3.11. apakšpunkts  | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta l) apakšpunkts) | 6.3.12. apakšpunkts  | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta m) apakšpunkts) | 6.3.13. apakšpunkts  | Pārņemts pilnībā. | Netiek noteiktas stingrākas prasības.  |
| 1.panta 10.punkts (Direktīvas 2008/98/EK 9. panta 3. punkts) | 6.6. apakšpunkts, 9. punkts | Pārņemts pilnībā.  | Netiek noteiktas stingrākas prasības.  |
| 1. panta 21. punkta a) i) apakšpunkts (Direktīvas 2008/98/EK 28.panta 3.punkta b) apakšpunkts) | 2.2.2., 3.4.3. apakšpunkts  | Pārņemts pilnībā. | Netiek noteiktas stingrākas prasības.  |
| 1. panta 21. punkta a) i) apakšpunkts (Direktīvas 2008/98/EK 28.panta 3.punkta c) apakšpunkts) | 2.6., 2.7., 2.13., 3.5., 3.10. apakšpunkts | Pārņemts pilnībā. | Netiek noteiktas stingrākas prasības.  |
| 1. panta 21. punkta a) ii) apakšpunkts (Direktīvas 2008/98/EK 28.panta 3. punkta ca) apakšpunkts) | 2.1., 3.3. apakšpunkts | Pārņemts pilnībā. | Netiek noteiktas stingrākas prasības. |
| 1. panta 21. punkta a) ii) apakšpunkts (Direktīvas 2008/98/EK 28.panta 3. punkta cb) apakšpunkts) | 2.2.3.1., 3.4.2. apakšpunkts | Pārņemts pilnībā. | Netiek noteiktas stingrākas prasības.  |
| 1. panta 21. punkta a) iii) apakšpunkts (Direktīvas 2008/98/EK 28. panta 3.punkta f) apakšpunkts) | 2.10. apakšpunkts | Pārņemts pilnībā. | Netiek noteiktas stingrākas prasības.  |
| 1. panta 21. punkta a) iii) apakšpunkts (Direktīvas 2008/98/EK 28. panta 3.punkta g) apakšpunkts) | 2.1., 3.3. apakšpunkts | Pārņemts pilnībā. | Netiek noteiktas stingrākas prasības.  |
| 1. panta 21. punkta b) punkts (Direktīvas 2008/98/EK 28. panta 5. punkts) | 2.15., 3.11. apakšpunkti, 4.punkts | Pārņemts pilnībā | Netiek noteiktas stingrākas prasības.  |
| 1. panta 22. punkta a) punkts (Direktīvas 2008/98/EK 29. panta 1. punkts) | Atkritumu apsaimniekošanas likuma 8. panta otrā daļa, 11.panta otrā daļa,5. punkts, 6.3. apakšpunkts.  | Pārņemts pilnībā.  | Netiek noteiktas stingrākas prasības.  |
| 1. panta 22. punkta b) punkts (Direktīvas 2008/98/EK 29. panta 2. punkta pirmā daļa) | 6.2., 6.4., 6.5. apakšpunkts | Pārņemts pilnībā.  | Netiek noteiktas stingrākas prasības. |
| 1.panta 22.punkta c) punkts (Direktīvas 2008/98/EK 29.panta 2a.punkts) | 6.7.apakšpunkts | Pārņemts pilnībā.  | Netiek noteiktas stingrākas prasības. |
| 1.panta 22.punkta d) punkts (Direktīvas 2008/98/EK 29.panta 3.un 4.punkta svītrošana) | Atkritumu apsaimniekošanas likuma 11. panta otrā daļa, 6.6. apakšpunkts, 9. punkts | Pārņemts pilnībā.  |  Netiek noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Informācija par citu Direktīvas 2018/851/ES prasību transponēšanu ir sniegta likuma “Grozījumi Atkritumu apsaimniekošanas likumā” anotācijā.[[17]](#footnote-17) |

|  |
| --- |
| **2. tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji tika aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē  | Noteikumu projekts un tā sākotnējās ietekmes novērtējuma ziņojums (anotācija) 2020.gada 21.oktobrī tika publicēta VARAM tīmekļvietnē: [www.varam.gov.lv](http://www.varam.gov.lv) un Valsts kancelejas tīmekļvietnē: <https://mk.gov.lv/lv/content/sabiedribas-lidzdaliba> . |
| 3. | Sabiedrības līdzdalības rezultāti  | Par noteikumu projektu un tā sākotnējās ietekmes novērtējuma ziņojumu (anotāciju) netika saņemti priekšlikumi un iebildumi sabiedriskās apspriešanas laikā. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM, pašvaldības |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un

reģionālās attīstības ministrs A. T. Plešs

Doniņa 67026515

ilze.donina@varam.gov.lv

1. Pieejams: <http://polsis.mk.gov.lv/documents/4276> [↑](#footnote-ref-1)
2. Pieejams: <http://www.zaao.lv/sites/default/files/zvraap_21_03_2014_178lpp2.pdf> [↑](#footnote-ref-2)
3. Pieejams: <http://www.zemgaleseko.lv/view/zemgales_reg_atkritumu_apsaim_plans> [↑](#footnote-ref-3)
4. Pieejams: <http://liepajasras.lv/lv/projekti/lraap-2014-2020/lraap-2014-2020gadam-dokumentos/> [↑](#footnote-ref-4)
5. Pieejams: <https://www.spaao.lv/uploads/files/editor/2020/06/03/RAAP_gala_versija_25_10_2015.pdf> [↑](#footnote-ref-5)
6. Eiropas Parlamenta un Padomes 2018. gada 30. maija direktīva 2018/851/ES, ar ko groza Direktīvu 2008/98 par atkritumie. [↑](#footnote-ref-6)
7. Paskaidrojums par mērķu numerāciju: 1. mērķu grupas mērķi attiecas uz Eiropas Parlamenta un Padomes 2008.gada 19.novembra Direktīvu 2008/98/EK par atkritumiem un par dažu direktīvu atcelšanu; 2. mērķu grupas mērķi attiecas uz Padomes 1999.gada 26.aprīļa direktīvu 1999/31/EK par atkritumu poligoniem; 3. mērķu grupas mērķi attiecas uz Eiropas Parlamenta un Padomes 1994. gada 20.decembra Direktīvu 94/62/EK par iepakojumu un izlietoto iepakojumu; 4. mērķu grupas mērķi attiecas uz Eiropas Parlamenta un Padomes 2000. gada 18.septembra Direktīvu 2000/53/EK par nolietotiem transportlīdzekļiem (7.panta 2.punkts); 5. mērķu grupas mērķi attiecas uz Padomes 2012. gada 4.jūlija Direktīva 2012/19/ES par elektrisko un elektronisko iekārtu atkritumiem (EEIA); 6. mērķu grupas mērķi attiecas uz Eiropas Parlamenta un Padomes Direktīvu 2006. gada 6.septembra 2006/66/EK par baterijām un akumulatoriem, un bateriju un akumulatoru atkritumiem un ar ko atceļ Direktīvu 91/157/EEK ; 7. mērķu grupas mērķi attiecas uz Direktīva 2019/904/ES [↑](#footnote-ref-7)
8. EK 2020.gada 10.decembrī ir publicējusi Eiropas Parlamenta un Padomes regulas projektu attiecībā uz baterijām un bateriju atkritumiem, ar kuru atceļ Direktīvu 2006/66/EK un izdara grozījumus Regulā (EK) Nr.2019/1020. Minētajā regulas projektā ir ietverti būtiski augstāki pārnēsājamo bateriju savākšanas mērķi, tomēr pašreizējā normatīvā akta izstrādes fāzē nav iespējams noteikt minēto mērķu apmēru un to sasniegšanas termiņu. Pieejams: <https://ec.europa.eu/environment/topics/waste-and-recycling/batteries-and-accumulators_en> [↑](#footnote-ref-8)
9. Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un reģionu komitejai par ES kritisko izejvielu 2017. gada sarakstu COM (2017) 490 final. Pieejams: https://ec.europa.eu/transparency/regdoc/rep/1/2017/LV/COM-2017-490-F1-LV-MAIN-PART-1.PDF [↑](#footnote-ref-9)
10. Eiropas Komisija. Rūpniecības stratēģija. Pieejams: <https://ec.europa.eu/info/strategy/priorities-2019-2024/europe-fit-digital-age/european-industrial-strategy_lv> [↑](#footnote-ref-10)
11. Critical metals in end-of-life products Recovery potential and opportunities for removal of bottlenecks of recycling. Henna Punkkinen, Ulla-Maija Mroueh, Margareta Wahlström, Lena Youhanan and Åsa Stenmarck. Pieejams: [https://norden.diva-portal.org/smash/get/diva2:1103956/FULLTEXT01](https://norden.diva-portal.org/smash/get/diva2%3A1103956/FULLTEXT01) [↑](#footnote-ref-11)
12. Eiropas Parlamenta un Padomes 2014. gada 26. februāra direktīva 2014/24/ES par publisko iepirkumu un ar ko atceļ Direktīvu 2004/18/EK; Pieejams: <https://eur-lex.europa.eu/legal-content/LV/TXT/?uri=CELEX%3A02014L0024-20200101&qid=1606311338385> [↑](#footnote-ref-12)
13. Eiropas Parlamenta un Padomes 2014. gada 26. februāra direktīva 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK; Pieejams: <https://eur-lex.europa.eu/legal-content/LV/TXT/?uri=CELEX%3A02014L0025-20200101&qid=1606311372171> [↑](#footnote-ref-13)
14. #  Preču un pakalpojumu kategorijas, kurām ir izstrādāti ES līmeņa ZPI kritēriji. Pieejams:

https://www.varam.gov.lv/lv/precu-un-pakalpojumu-kategorijas-kuram-ir-izstradati-es-limena-zpi-kriteriji [↑](#footnote-ref-14)
15. Likums “Grozījumi Atkritumu apsaimniekošanas likumā”, [Latvijas Vēstnesis](https://www.vestnesis.lv/ta/id/316207-grozijumi-atkritumu-apsaimniekosanas-likuma), 138, 21.07.2020., spēkā no 01.08,2020., pieejams: <https://likumi.lv/ta/id/316207> [↑](#footnote-ref-15)
16. Līdz administratīvi teritoriālās reformas pabeigšanai 2021.gada 30.jūnijā. [↑](#footnote-ref-16)
17. Likuma “Grozījumi Atkritumu apsaimniekošanas likumā” anotācija: <http://titania.saeima.lv/LIVS13/SaeimaLIVS13.nsf/0/A3F3C9EFD9D58A36C2258560002A1590?OpenDocument> [↑](#footnote-ref-17)